**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties sU J. L. Butkiene nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama nutraukti darbo sutartį šalių susitarimu su Klaipėdos „Nykštuko“ mokyklos-darželio direktore Joana Laimute Butkiene.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl biudžetinių įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2015 m. gruodžio 10 d. buvo sudarytas Klaipėdos miesto mero V. Grubliausko ir Klaipėdos „Nykštuko“ mokyklos-darželio direktorės J. L. Butkienės susitarimas Nr. (5,40.)-P25-47 „Dėl sutikimo nutraukti darbo sutartį šalių susitarimu“ išmokant 6 mėnesių jos vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Darbo kodekso 125 straipsnio 1 dalyje numatyta, kad *viena darbo sutarties šalis gali raštu pasiūlyti kitai šaliai nutraukti darbo sutartį šalių susitarimu*. Darbo kodekso 141 ir 177 straipsniai numato atsiskaitymo su atleidžiamu darbuotoju tvarką.

Kol teisės aktų nustatyta tvarka bus paskirtas naujas įstaigos vadovas, reikalinga pavesti eiti pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta darbo sutarties šalių teisė siūlyti nutraukti darbo sutartį šalių susitarimu.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį Klaipėdos „Nykštuko“ mokyklos-darželio direktorei Joanai Laimutei Butkienei bus išmokėta 6 mėnesių jos vidutinio darbo užmokesčio dydžio išeitinė išmoka – 6432,3 Eur (neatskaičius mokesčių) ir piniginė kompensacija už nepanaudotas kasmetines atostogas 1836,78 Eur (neatskaičius mokesčių).

Lėšos išeitinei išmokai mokėti yra skiriamos iš valstybės biudžeto ir iš biudžetinės įstaigos darbo užmokesčiui skirtų asignavimų. Atsižvelgiant į Lietuvos Respublikos 2015 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo tvarkos aprašo, patvirtinto LR Švietimo ir mokslo ministro 2015 m. balandžio 9 d. įsakymu Nr. V-323 (toliau – Tvarkos aprašas), 6.1 papunktį, išeitinės išmokos lėšų poreikio 2/3 dalis būtų dengiama valstybės biudžeto lėšomis ir 1/3 dalis savivaldybės biudžeto lėšomis, kai švietimo įstaigos vadovas yra įgijęs teisę į visą senatvės pensiją ir darbo sutartis su šiuo darbuotoju nutraukiama šalių susitarimu pagal LR Darbo kodekso 125 straipsnį. Išeitinės išmokos dydis nustatytas pagal Tvarkos aprašo 5.5 papunktį, nes Klaipėdos „Nykštuko“ mokyklos-darželio direktorė J.L. Butkienė įstaigai vadovauja nuo 1985 m. rugpjūčio 1 d. Jos nepertraukiamasis darbo stažas toje įstaigoje yra 31 metai.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintas darbo sutarties nutraukimas šalių susitarimu.

Numatomos neigiamos pasekmės – nėra.

**PRIDEDAMA.**

1. Klaipėdos miesto savivaldybės mero 2015 m. gruodžio 10 d. rašto Nr. (5.40.)-P25-47 „Dėl sutikimo nutraukti darbo sutartį šalių susitarimu“ kopija (1 lapas).
2. Klaipėdos „Nykštuko“ mokyklos-darželio direktoriaus pavaduotojos ugdymui V.Keblienės rašto „Sutikimas eiti pareigas“ kopija (1 lapas).
3. Informacija dėl vadovo išeitinės išmokos ir nepanaudotų atostogų (1 lapas).

4. Teisės aktų išrašas (1 lapas).

L. e. p. Personalo skyriaus vedėja Jolita Grigaitienė